વડોદરા : ક્રિકેટર ઇરફાન પઠાણે ગત્ત ફેબ્રુઆરી મહિનામાં મોડલ સફા બેગ સાથે નિકાહ કર્યા હતા. નિકાહનાં એક મહિના બાદ આજે લક્ષ્મીવિલાસ પેલેસ ખાતે ભવ્ય રિસેપ્શન યોજવામાં આવ્યું હતું. રિસેપ્શનમાં ભાગ લેવા માટે ક્રિકેટર વિનય કુમાર પોતાની પત્ની રિચા, રોબિન ઉથપ્પા પત્ની શિતલ, આર.પી સીગ, પિયુષ ચાવલા અને વી.વી.એસ લક્ષ્મણ સહિતનાં ખેલાડીઓ વડોદરાનાં મહેમાન બન્યા હતા. જ્યારે બોલિવુડમાંથી યુવિકા ચૌધરી, મોહિત મલીક પત્ની સાથે વડોદરા આવી પહોંચ્યો હતો. સફા બેગની બહેન અને તેનાં પતિ પણ વડોદરા ખાતે જેદ્દાહથી હાજર રહ્યા હતા.